**Aparjods 7. vietā pēc pirmās sacensību dienas Phjončhanā**

Kamaniņu sporta sacensības XXIII Olimpiskajās spēlēs sestdien atklāja vīrieši, aizvadot pirmo un otro braucienu. 4. vietu divu braucienu summā ieņem Kristers Aparjods.

Phjončhanā, Dienvidkorejā jau visu februāri valda liels aukstums, kas īpaši ietekmē tieši tos sporta veidus, kuri tiek aizvadīti bobsleja, kamaniņu sporta un skeletona trasē “Alpensia Sliding Centre” – ledus trasē ir ciets un ļoti ātrs. To apstiprināja arī Austrijas sportists Dāvids Gleiršeirs, kurš pirmajā braucienā par gandrīz pussekundi laboja iepriekšējo Phjončhanas trases rekordu, ko otrajā braucienā vēl par gandrīz trīs sekundes simtdaļām laboja vācietis Fēlikss Lohs. Jaunu starta rekordu uzrādīja amerikānis Takers Vests.

Kristers Aparjods Olimpisko spēļu debijā abus braucienus veica stabili un bez lielām kļūdām, kas 19 gadus jaunajam sportistam summā šobrīd ļauj ieņemt 6. vietu. Pirmajā braucienā K. Aparjods uzrādīja sesto labāko laiku gan pirmajā, gan otrajā braucienā. No līdera Fēliksa Loha K. Aparjods pēc pirmajiem diviem braucieniem atpaliek 0.357 sekundes, savukārt līdz bronzas pozīcijai 0.140 sekundes. K. Aparjods joprojām oficiāli ir juniors, taču šosezon nevienās junioru sacensībās nepiedalījās un gatavojās startiem Olimpiskajās spēlēs.

Neveiksmīga sacensību pirmā diena izvērtās Ināram Kivleniekam, kurš abos braucienos pieļāva lielas kļūdas un uzrādīja attiecīgi 21. un 22. labāko laiku, ieņemot 21. vietu divu braucienu summā (+1.345). Trasē pieļauto kļūdu dēļ olimpisko spēļu debitantam Artūram Dārzniekam braucienos attiecīgi 22. un 29. vieta, bet divu braucienu summā 25. vieta (+1.677).

Sacensību trešais un ceturtais brauciens, kad arī tiks noskaidroti pirmie medaļu ieguvēji kamaniņu sportā XXIII Olimpiskajās spēlēs, sāksies svētdien plkst. 13:00 pēc Latvijas laika.

Visu Olimpisko spēļu laiku 24 stundas diennaktī plašāko spēļu translāciju piecos Eurosport kanālos HD kvalitātē iespējams vērot Lattelecom Interaktīvajā TV un lietotnē Shortcut – vienīgajā vietnē Latvijā, kas ļaus spēles vērot mobilajās ierīcēs. Shortcut TV ļauj sekot līdzi spēļu norisei, lai kur arī atrastos – pārbraucienos, viesos, darbā vai jebkur citur Latvijas teritorijā.

Lattelecom Interaktīvajā TV olimpiādi iespējams redzēt piecos Eurosport HD kanālos: Eurosport 1 un Eurosport 2, kas ir iekļauti Oriģinālajā pakā, savukārt īpaši uz olimpiādes laiku veidotie Eurosport 3, Eurosport 4 un Eurosport 5 kanāli ir pieejami Sporta pakā. Shortcut TV pieejami visi pieci Eurosport kanāli – gan pastāvīgie, gan īpaši olimpiādei veidotie.

Kamaniņu sporta programma Olimpiskajās spēlēs (iekavās pēc Latvijas laika):

11. februāris 20:00 - 22:45 vīriešu 3. un 4. brauciens (13:00 - 15:45)
12. februāris 19:50 - 22:50 sieviešu 1. un 2. brauciens (12:50 - 15:50)
13. februāris 19:30 - 21:55 sieviešu 3. un 4. brauciens (12:30 - 14:55)
14. februāris 20:20 - 22:25 divvietīgo ekipāžu 1. un 2. brauciens (13:20 - 15:25)
15. februāris 21:30 - 22:45 komandu stafete (14:30 - 15:45)